**Zabezpečenie sociálnej služby u neverejných poskytovateľov**

Mesto Bytča v súlade s ustanovením § 8 ods. 4 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov vedie poradie žiadateľov o poskytnutie sociálnej služby a žiadateľov o zabezpečenie poskytnutia sociálnej služby v zmysle nižšie uvedených kritérií. Výnimku takto určeného poradia stanovuje zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.

V prípade, ak občan s trvalým pobytom na území mesta Bytča má vydané právoplatné rozhodnutie o odkázanosti na sociálnu službu, mesto v rozsahu svojej pôsobnosti poskytne fyzickej osobe sociálnu službu alebo zabezpečí poskytovanie sociálnej služby uvedenej v § 34 až 41 z. č. 448/2008 o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon o sociálnych službách“) u neverejného poskytovateľa podľa poradia na základe stanovených kritérií vedenia tohto poradia.

**Kritéria k zaradeniu žiadateľov o zabezpečovanie poskytovania sociálnej služby u neverejného poskytovateľa do poradovníka žiadateľov:**

1. Dátum podania žiadosti o zabezpečenie poskytovania sociálnej služby,
2. V prípade zhody dátumu podania žiadosti rozhodujúcim bude stupeň odkázanosti fyzickej osoby na pomoc inej fyzickej osoby. V prípade zhody stupňa odkázanosti žiadateľov sa žiadosti zaradia do poradia podľa dátumu narodenia žiadateľa od vekovo najstaršieho žiadateľa.

Žiadosť podáva občan s trvalým pobytom na území mesta Bytča písomne na adresu:

Mestský úrad Bytča

Námestie SR 1/1

014 01 Bytča

**Prednostné zabezpečenie sociálnej služby - § 8 ods. 6 zákona o sociálnych službách**

Prednostné zabezpečenie sociálnej služby znamená, že žiadosť občana o poskytnutie sociálnej služby je z dôvodu jej vážnosti vybavovaná prioritne, t. j. mimo poradia skôr doručených žiadostí o zabezpečenie sociálnej služby.

**Obec v rozsahu svojej pôsobnosti zabezpečí poskytovanie sociálnej služby fyzickej** **osobe:**  
- ak je jej život alebo zdravie vážne ohrozené,

- ak fyzická osoba nemá zabezpečené nevyhnutné podmienky na uspokojovanie základných životných alebo

- ak fyzická osoba odkázaná na pomoc inej fyzickej osoby skončila pobyt v zariadení podľa osobitného predpisu a nemá zabezpečené podmienky na bývanie v prirodzenom rodinnom prostredí.

**Za vážne ohrozenie života alebo zdravia fyzickej osoby podľa prvej vety sa považuje najmä ak**

- táto fyzická osoba je ohrozená správaním inej fyzickej osoby,  
- je odkázaná na pomoc inej fyzickej osoby a nemá žiadnu blízku osobu alebo jej blízka osoba, na ktorej pomoc bola odkázaná, zomrie alebo  
- táto fyzická osoba nemá zabezpečenú osobnú starostlivosť alebo  
- jej nemožno túto osobnú starostlivosť zabezpečiť manželom alebo manželkou, plnoletým dieťaťom alebo rodičom alebo inou fyzickou osobou, ktorú súd ustanovil za opatrovníka.

**Žiadosť o bezodkladné zabezpečenie sociálnej služby** podáva občan s trvalým

pobytom na území mesta písomne (osobne alebo poštou), voľnou formou,  **na adresu: Mestský** **úrad Bytča, Námestie SR 1/1, 014 01 Bytča**

Pri bezodkladnom zabezpečení sociálnej služby nie je možný výber konkrétneho poskytovateľa.